Počas víkendu nás čaká výrazná zmena počasia. Od severozápadu k nám v silnejšom prúdení začne zatekať chladnejší vzduch. Denné teploty sa budú pohybovať len od +5 do +12°C, pričom na severe môže byť aj chladnejšie.
V sobotu počítajte so zrážkami najmä na severe, no v nedeľu už na celom území. Od výšky 800 metrov, v noci na nedeľu prechodne aj nižšie bude snežiť. Okrem toho počítajte aj so silným vetrom.